Gandia aposta pel turisme estatunidenc amb una iniciativa de l'Oficina Espanyola de Turisme de Nova York
21 març 2025

## Gandia aposta pel turisme estatunidenc amb una iniciativa de l'Oficina Espanyola de Turisme de Nova York21 març 2025Última actualització: 21 març 2025

![](../gestion/img/8b50c78d7e66bcc4bf29439cd3eb78023f7e270a8a4d4484604f562213623ca8.jpg)  
  

Gandia continua consolidant-se com a destinació turística durant tot l’any, destacant les seues festes i tradicions. En aquesta línia, una iniciativa impulsada per l’Oficina Espanyola de Turisme (OET) de Nova York, en col·laboració amb Turespaña, València Turisme, la Comunitat Valenciana i el Departament de Turisme de Gandia, ha permés que quatre reconeguts periodistes de Nova York i Chicago visiten la ciutat per a viure de primera mà les Falles.  
Entre els professionals participants es troben Sofia Perez, prestigiosa periodista gastronòmica i cultural; Paul Shoul, fotoperiodista amb una àmplia trajectòria en publicacions nacionals i internacionals; Richard Frisbie, veterà escriptor de viatges que visita per primera vegada la Comunitat Valenciana; i Anna Staropoli, redactora freelance especialitzada en viatges, que ha col·laborat amb mitjans de referència com National Geographic i Lonely Planet.

Durant la seua estada, han recorregut els principals monuments fallers i han viscut en primera persona la passió i la tradició de la festa, assistint a la mascletà i visitant el Palau Ducal. A més, han tingut l’oportunitat de degustar alguns dels plats més emblemàtics de la gastronomia gandiana, una experiència que han valorat molt positivament: _“Ha sigut una gran sorpresa per a tot el grup, una experiència autèntica i amb un contrast amb València que no esperàvem.”_

La regidora deelegada de turismo, **Balbina Sendra**, ha destacat que “_el reconeixement de les Falles de Gandia com a Festa d’Interés Turístic Nacional facilita aquest tipus d’iniciatives i impulsa la difusió del nostre destí.”_ A més, ha afegit: _“Hem intentat transmetre una xicoteta part de tot el que Gandia pot oferir als visitants, i esperem que aquesta iniciativa permeta continuar captant l’atenció del mercat estatunidenc.”_